CELEX: 62014CN0441
Language: et
Date: 2014-09-24 00:00:00
Title: Kohtuasi C-441/14: Eelotsusetaotlus, mille on esitanud Højesteret (Taani) 24. septembril 2014 – DI [Dansk Industri], Ajos A/S-i volituse alusel versus Karsten Eigil Rasmusseni pärijad

24.11.2014   
            
            
               ET
            
            
               Euroopa Liidu Teataja
            
            
               C 421/24
            
         Eelotsusetaotlus, mille on esitanud Højesteret (Taani) 24. septembril 2014 – DI [Dansk Industri], Ajos A/S-i volituse alusel versus Karsten Eigil Rasmusseni pärijad
   (Kohtuasi C-441/14)
   2014/C 421/34
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Hageja: DI [Dansk Industri], Ajos A/S-i volituse alusel
   
      Kostja: Karsten Eigil Rasmusseni pärijad
   
      Eelotsuse küsimused
   
   
               1.
            
            
               Kas liidu õiguse üldpõhimõte, mille kohaselt on keelatud diskrimineerida vanuse alusel, hõlmab ka niisugust skeemi, mis kehtib Taanis ja mille järgi ei ole töötajatel õigust saada töölepingu ülesütlemise hüvitist juhul, kui neil on õigus saada tööandja rahastatavat vanaduspensioni vastavalt pensioniskeemile, millega töötaja on liitunud enne 50-aastaseks saamist, olenemata sellest, kas töötaja otsustab jääda tööturule või minna pensionile?
            
         
               2.
            
            
               Kas liidu õigusega on kooskõlas, kui töötaja ja eraõigusliku tööandja vahelises kohtuasjas, mille ese on töölepingu ülesütlemise hüvitise maksmine, milleks tööandja ei ole esimeses küsimuses kirjeldatud siseriikliku õiguse alusel kohustatud, kuigi selline lahendus ei ole kooskõlas liidu õigusest tuleneva ülepõhimõttega, et vanuse alusel diskrimineerimine on keelatud, asub Taani kohus seda põhimõtet ja selle vahetut õigusmõju kaaluma õiguskindluse põhimõtte ja sellega seotud õiguspärase ootuse kaitse põhimõttega, ning jõuab kaalumise tulemusel järeldusele, et õiguskindluse põhimõte kaalub üles vanuse alusel diskrimineerimise keelu põhimõtte, ja selle tagajärjel ei pea tööandja siseriikliku õiguse kohaselt maksma töölepingu ülesütlemise hüvitist? Juhiseid palutakse ka selle kohta, kas seik, et olenevalt asjaoludest võib töötaja taotleda riigilt hüvitist sellel alusel, et Taani õigusnormid ei ole liidu õigusega kooskõlas, mõjutab küsimust, kas niisugune kaalumine võib kõne alla tulla?